An Labi sarong libro nin mga katiripunan nin mga tula kan Bikolanong parasurat na si Kristian Sendon Cordero. Ipigluwas ini sa irarom kan Ateneo de Manila University Press kan taon 2013. Pira sa mga tula na makukua sa libro na ini, inot naman na nagruluwas sa pirang peryodiko arog kan Bicol Mail, Vox Bikol, o mga dyurnal siring kan Heights asin Matanglawin kan Ateneo de Manila University dangan Ani: The Annual Literary Journal of Cultural Center of the Philippines, Ideya: Journal of the Humanities kan De La Salle University, Likhaan: Journal of Contemporary Philippine Writings para sa mga isyu kan 2008 asin 2009 kan Institute of Creative Writing kan Unibersidad kan Pilipinas - Diliman. Nagluwas pa man an iba igdi sa mga e-zines siring kan Poet's Picturebook asin Highchair.com dangan sa antolohiya na Dadaanin (Anvil/Academic Publications kan De La Salle University). Guminana naman an ibang pyesa igdi sa 2009 Maningning Miclat Poetry Prize asin 2012 Don Carlos Palanca Memorial Prize for Literature.